**ΗΜΕΡΟΜΗΝΙΑ:** Ιωάννινα, 25/6/2025

**ΑΡΙΘΜΟΣ ΜΕΛΕΤΗΣ**

**9/2025**

**Παροχή υπηρεσιών παιδοψυχίατρου έτους 2025**

**Κωδικός κατά (CPV): 85121291-9 - Παιδιατρικές υπηρεσίες.**

**ΠΕΡΙΕΧΟΜΕΝΑ**

1. Τεχνική περιγραφή
2. Τεχνικές Προδιαγραφές
3. Ενδεικτικός προϋπολογισμός
4. Συγγραφή υποχρεώσεων
5. Υπόδειγμα οικονομικής προσφοράς

**1. ΤΕΧΝΙΚΗ ΠΕΡΙΓΡΑΦΗ**

Αντικείμενο της παρούσας μελέτης είναι η παροχή υπηρεσιών παιδοψυχίατρου για τις ανάγκες της Εταιρείας Προαγωγής Ψυχικής Υγείας Ηπείρου για το έτος 2025.

Η δαπάνη για την υλοποίηση της ανωτέρω υπηρεσίας κρίνεται απαραίτητη, δεομένου, ότι υπάρχει η ανάγκη για την κάλυψη των υπηρεσιών αυτών για την εξυπηρέτηση των ωφελούμενων παιδιών και εφήβων στις δομές της αναθέτουσας αρχής.

Για την κάλυψη της ανάγκης αυτής της αναθέτουσας αρχής, όπως εξειδικεύεται ενδεικτικά ανωτέρω, απαιτείται η συνεργασία με φυσικό ή νομικό πρόσωπο με επαγγελματική δραστηριότητα αφορούσα τα ανωτέρω αναλυτικά περιγραφόμενα. Ο ανάδοχος πρέπει να καταθέσει προσφορά και θα έχει την υποχρέωση να προσφέρει όλες τις προαναφερόμενες υπηρεσίες στην αναθέτουσα αρχή στις δομές της όπως αυτές περιγράφονται στο παρόν και στην σύμβαση η οποία θα υπογραφεί με το ανάδοχο.

Οι ως άνω υπηρεσίες θα παρασχεθούν από την υπογραφή της σύμβασης έως και ένα χρόνο ημερολογιακά μετά από την ημέρα της υπογραφής. Όλες οι κατωτέρω προδιαγραφές είναι ενδεικτικές και μπορεί ο ανάδοχος να προσφέρει αντίστοιχες που να καλύπτουν τις περιγραφόμενες ανάγκες.

**2. ΤΕΧΝΙΚΕΣ ΠΡΟΔΙΑΓΡΑΦΕΣ**

**2.1 Παραδοτέα της ζητούμενης υπηρεσίας είναι τα εξής :**

|  |  |  |  |  |
| --- | --- | --- | --- | --- |
| **Α/Α** | **CPV** | **ΠΕΡΙΓΡΑΦΗ** | **ΩΡΕΣ** | **ΤΙΜΗ** |
| 1 | **85121291-9** | ΠΑΡΟΧΗ ΠΑΙΔΟΨΥΧΙΑΤΡΙΚΩΝ ΥΠΗΡΕΣΙΩΝ | 190 | 6.000,00 ευρώ |

Η παροχή της υπηρεσίας θα γίνει στην δομή της αναθέτουσας αρχής, σε συμφωνημένες ημέρες και ώρες με τον υπεύθυνο της δομής σε συγκεκριμένες ώρες και μέρες οι οποίες θα γίνονται γνωστές από ημερών.

Η διάρκεια της σύμβασης ορίζεται έως και ένα χρόνο ημερολογιακά από την υπογραφή της σύμβασης.

Με σύμφωνη γνώμη και εγγράφως αποκλειστικά δύναται περαιτέρω παράταση της σύμβασης για ειδικές περιπτώσεις και εξαίρετους λόγους.

**2.2. Προϋποθέσεις συμμετοχής – Λόγοι αποκλεισμού**

**2.2.1.** Οι δικαιούμενοι συμμετοχής οικονομικοί φορείς και, σε περίπτωση ενώσεων τα μέλη αυτών, μπορούν να είναι φυσικά ή νομικά πρόσωπα εγκατεστημένα σε:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος Ι της ως άνω Συμφωνίας, καθώς και

δ) σε τρίτες χώρες που δεν εμπίπτουν στην ανωτέρω περίπτωση γ' και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων

**2.2.2.** Αποκλείεται από τη διαδικασία οποιοσδήποτε οικονομικός φορέας:

**2.2.2.1** Εάν υπάρχει εις βάρος του αμετάκλητη καταδικαστική απόφαση για έναν από τους ακόλουθους λόγους:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης- πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42),

β) δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ЕЕ С 195 της 25.6.1997, σ. 1) και στην παράγραφο 1 του άρθρου 2 της απόφασης- πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ЕЕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα,

γ) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ЕЕ С 316 της 27.11.1995, σ. 48), η οποία κυρώθηκε με το ν. 2803/2000 (A' 48),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ЕЕ L 164 της 22.6.2002, σ. 3) ή ηθική αυτουργία ή συνεργεία ή απόπειρα διάπραξης εγκλήματος, όπως ορίζονται στο άρθρο 4 αυτής,

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ЕЕ L 309 της 25.11.2005, ο. 15), η οποία ενσωματώθηκε στην εθνική νομοθεσία με το ν. 3691/2008 (A' 166),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ЕЕ L 101 της 15.4.2011, ο. 1), η οποία ενσωματώθηκε στην εθνική νομοθεσία με το ν. 4198/2013 (A' 215).

Η υποχρέωση αποκλεισμού οικονομικού φορέα εφαρμόζεται επίσης όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό. Η υποχρέωση του προηγούμενου εδαφίου αφορά:

αα) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές,

ββ) στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, καθώς και όλα τα μέλη του Διοικητικού Συμβουλίου,

γγ) στις περιπτώσεις των συνεταιρισμών τα μέλη του Διοικητικού Συμβουλίου.

**2.2.2.2**. Εάν η αναθέτουσα αρχή:

α) γνωρίζει ότι ο εν λόγω οικονομικός φορέας έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία,

β) μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

**2.2.2.3** Αν ο οικονομικός φορέας ανωτέρω είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση. Οι υποχρεώσεις των περ. α΄ και β΄ ανωτέρω δεν θεωρείται ότι έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται. Οι περ. α΄ και β΄ ανωτέρω παύουν να εφαρμόζονται όταν ο οικονομικός φορέας εκπληρώσει τις ανωτέρω υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους στο μέτρο που τηρεί τους όρους του δεσμευτικού διακανονισμού».

**2.2.2.4** Εάν έχει αθετήσει τις ισχύουσες υποχρεώσεις που προβλέπονται στην παρ. 2 του άρθρου 18 του Ν. 4412/2016, ήτοι: Υποχρεώσεις που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α’ του Ν. 4412/2016.

**2.2.3. Αποδεικτικά Μέσα- Δικαιολογητικά κατακύρωσης**

Ο ανάδοχος, πριν την έκδοση της απόφασης ανάθεσης, θα πρέπει να υποβάλλει τα αναφερόμενα στο παρόν άρθρο **πιστοποιητικά, βεβαιώσεις και λοιπά αποδεικτικά μέσα** και *συγκεκριμένα εντός πέντε (5) εργάσιμων ημερών από την ημερομηνία λήξης της πρόσκλησης υποβολής προσφοράς και δικαιολογητικών,* ***εκτός και εάν τα έχει συνυποβάλλει με την προσφορά του εξ ολοκλήρου*.**

Τα απαιτούμενα έγγραφα είναι τα ακόλουθα:

1. *Απόσπασμα του σχετικού μητρώου* (για την περίπτωση 2.2.2.1)*,* όπως του *ποινικού μητρώου* με **ημερομηνία έκδοσης τρεις (3) μήνες από την υποβολή του** ή σύμφωνα με την παρ. 9 εδ β αρ. 80, Υπεύθυνης Δήλωση, η οποία να φέρει το γνήσιο της υπογραφής, αντί των Ποινικών Μητρώων, ή, ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο εν λόγω οικονομικός φορέας, από το οποίο προκύπτει ότι πληρούνται αυτές οι προϋποθέσεις.

Αν το κράτος-μέλος ή η εν λόγω χώρα δεν εκδίδει τέτοιου είδους έγγραφο ή πιστοποιητικό ή όπου το έγγραφο ή το πιστοποιητικό αυτό δεν καλύπτει όλες τις περιπτώσεις, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας.

2. Πιστοποιητικό (για την περίπτωση 2.2.2.2), που εκδίδεται από την αρμόδια αρχή του οικείου κράτους - μέλους ή χώρας, από το οποίο να προκύπτει ότι ο οικονομικός φορέας δεν έχει αθετήσει τις υποχρεώσεις του όσο αφορά στην:

α) καταβολή φόρων

β) καταβολή εισφορών κοινωνικής ασφάλισης (κύρια και επικουρική για τους Έλληνες πολίτες και για τους οικονομικούς φορείς που έχουν την εγκατάστασή τους στην Ελλάδα)

**Σημείωση:** Σε περίπτωση νομικών προσώπων, αφορά το νομικό πρόσωπο και όχι τα φυσικά πρόσωπα που τη διοικούν ή την εκπροσωπούν, εκτός εάν αυτά έχουν εργασιακή σχέση με την εταιρεία.

Σε περίπτωση φυσικών προσώπων (ατομικών επιχειρήσεων), αφορά και όσους είναι ασφαλισμένοι ως εργοδότες ή ελεύθεροι επαγγελματίες σε οποιονδήποτε ασφαλιστικό οργανισμό.

Αν το κράτος-μέλος ή η εν λόγω χώρα δεν εκδίδει τέτοιου είδους έγγραφο ή πιστοποιητικό ή όπου το έγγραφο ή το πιστοποιητικό αυτό δεν καλύπτει όλες τις περιπτώσεις, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους -μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας.

Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα ανωτέρω πιστοποιητικά ή ότι τα έγγραφα αυτά δεν καλύπτουν όλες τις περιπτώσεις.

3. *Υπεύθυνη δήλωση* (για την περίπτωση 2.2.2.3), η οποία να φέρει το γνήσιο της υπογραφής του νόμιμου εκπροσώπου, ότι ο οικονομικός φορέας δεν έχει αθετήσει τις ισχύουσες υποχρεώσεις που προβλέπονται στην παρ. 2 του άρθρου 18 του Ν. 4412/2016, ήτοι:

Υποχρεώσεις που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α’ του Ν. 4412/2016.

4. Το αρχικό καταστατικό αν πρόκειται για εταιρεία και όλες τις τροποποιήσεις αυτού.

5. Πιστοποιητικό **ΓΕΜΗ/ αρμόδιας Αρχής** για την απόδειξη εγγραφής σε επαγγελματικό ή εμπορικό Μητρώο, **εκδοθέν τριάντα (30) εργάσιμες ημέρες** πριν από την υποβολή του, (αρ. 80 παρ. 12 εδ γ και αρ. 75 παρ. 2)

6. Έναρξη δραστηριοτήτων από taxisnet ( Δ.Ο.Υ.), όπου θα φαίνεται το επάγγελμα.

7. Ο εν λόγω παιδοψυχίατρος πρέπει να παρέχει τις υπηρεσίες του σε αντίστοιχους φορείς στην συγκεκριμένη θέση και να μπορεί να ανταπεξέλθει στις εργασίες και στην θεραπευτική προσέγγιση που παρέχουμε έως τώρα στους ωφελούμενούς μας και να είναι απόλυτα εξειδικευμένος τόσο στο αντικείμενο το οποίο ζητάμε ως οργάνωση για τους ωφελούμενούς μας όσο και για το ότι υπάρχει απόλυτη εξοικείωση σε αντίστοιχο χώρο υπηρεσίας και η προϋπηρεσία είναι απολύτως αναγκαία για τα χαρακτηριστικά της εξειδικευμένης φροντίδας της οποίας απαιτείται να παρέχουμε στους ωφελούμενους μας. Ο ανάδοχος πρέπει να έχει τουλάχιστον δύο χρόνια αποδεδειγμένα προϋπηρεσία σε παρεμφερή θέση και καθήκοντα με αυτά τα οποία ζητούνται από την Αναθέτουσα Αρχή ως προσόντα και να υπάρχει εξοικείωση με τον εν λόγω χώρο εργασίας και την παροχή ψυχιατρικών υπηρεσιών σε αντίστοιχες περιπτώσεις ωφελούμενων όπως αυτές που υπάρχουν στην Δομή στην οποία θα παράσχει τις υπηρεσίες του.

Τα ανωτέρω αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το ν. 1497/1984 (Α΄188). Ειδικά τα αλλοδαπά ιδιωτικά έγγραφα συνοδεύονται από μετάφρασή τους στην ελληνική γλώσσα επικυρωμένη είτε από πρόσωπο αρμόδιο κατά τις διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο.

**Διευκρινίζεται ότι** τα ζητούμενα δικαιολογητικά που έχουν εκδοθεί στην Ελλάδα, από το Δημόσιο, τους Ο.Τ.Α., τα Ν.Π.Δ.Δ., τα Δικαστήρια όλων των βαθμών κλπ. ως ορίζεται στο αρ.1 του Ν. 4250/2014, γίνονται δεκτά και σε ευκρινή φωτοαντίγραφα των πρωτοτύπων εγγράφων που εκδόθηκαν από τις υπηρεσίες και τους φορείς αυτούς ή των ακριβών αντιγράφων τους. **Ομοίως,** γίνονται δεκτά ευκρινή φωτοαντίγραφα από αντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο, καθώς και λοιπά φωτοαντίγραφα κατά τα οριζόμενα στον Ν. 4250/2014.

Τα ιδιωτικά έγγραφα μπορούν να γίνονται αποδεκτά και σε απλή φωτοτυπία (εκτός από τα προβλεπόμενα στις διατάξεις του Ν.4250/14), εφόσον συνυποβάλλεται υπεύθυνη δήλωση με την οποία βεβαιώνεται η ακρίβεια τους.

Τυχόν παράλειψη προσκόμισης αυτών ή των σχετικών αποδεικτικών δε γεννά υποχρέωση στις αρμόδιες υπηρεσίες για την σύναψή οριστικής σύμβασης, ούτε ανάλογες αξιώσεις στους προτιμητέους υποψήφιους αναδόχους, οι οποίοι είναι αποκλειστικά υπεύθυνοι για την πλήρωση των προϋποθέσεων αυτών με δικά τους μέσα.

Για την κάλυψη της ανάγκης αυτής της επιχείρησης, όπως εξειδικεύεται ενδεικτικά ανωτέρω, απαιτείται η συνεργασία με φυσικό ή νομικό πρόσωπο με επαγγελματική δραστηριότητα αφορούσα τα ανωτέρω αναλυτικά περιγραφόμενα. Ο ανάδοχος θα έχει την υποχρέωση να προσφέρει όλες τις προαναφερόμενες προμήθειες στην Αναθέτουσα αρχή.. Όλες οι ανωτέρω προδιαγραφές είναι ενδεικτικές και μπορεί ο ανάδοχος να προσφέρει αντίστοιχες που να καλύπτουν τις περιγραφόμενες ανάγκες.

**3. ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ**

|  |  |  |  |
| --- | --- | --- | --- |
| **Α/Α** | **ΠΕΡΙΓΡΑΦΗ ΕΙΔΟΥΣ** | **ΤΙΜΗ** | **ΣΥΝΟΛΟ** |
| **1.** | ΠΑΡΟΧΗ ΨΥΧΙΑΤΡΙΚΩΝ ΥΠΗΡΕΣΙΩΝ | **6.000,00** | **Ευρώ** |  | 26.999,88 ευρώ |
|  |  | **Καθαρή Αξία** |  |
|  |  | **Φ.Π.Α. 0%** |  |
|  |  | **Γενικό Σύνολο** |  |

Η ενδεικτική δαπάνη υπολογίζεται στο ποσό των **6.000,00€** απαλλαγμένου του Φ.Π.Α. Η παραπάνω δαπάνη θα βαρύνει τον προϋπολογισμό της Αναθέτουσας Αρχής, έτους 2025.

Η αναφερόμενη τιμή διαμορφώθηκε έπειτα από έρευνα που πραγματοποίησε ο συντάξας στις τρέχουσες τιμές της αγοράς σε αντίστοιχες προμήθειες.

**4. ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1**

**Αντικείμενο**

Αντικείμενο της παρούσας μελέτης είναι η παροχή υπηρεσιών παιδοψυχίατρου για τις ανάγκες της Εταιρείας Προαγωγής Ψυχικής Υγείας Ηπείρου για το έτος 2025 και για έξι μήνες από την ημερομηνία υπογραφής της σύμβασης, με τις τεχνικές προδιαγραφές που αναλύονται ανωτέρω.

**Άρθρο 2**

**Ισχύουσες διατάξεις**

Η ανάθεση και εκτέλεση της σύμβασης διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως:

* του ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)» όπως έχει τροποποιηθεί και ισχύει*
* του ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»,
* του ν. 4250/2014 (Α' 74) «*Διοικητικές Απλουστεύσεις - Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα-Τροποποίηση Διατάξεων του π.δ. 318/1992 (Α΄161) και λοιπές ρυθμίσεις*» και ειδικότερα τις διατάξεις του άρθρου 1,
* της παρ. Ζ του Ν. 4152/2013 (Α' 107) «*Προσαρμογή της ελληνικής νομοθεσίας στην Οδηγία 2011/7 της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές*»,
* του ν. 4129/2013 (Α’ 52) «*Κύρωση του Κώδικα Νόμων για το Ελεγκτικό Συνέδριο*»
* του ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
* του ν. 3861/2010 (Α’ 112) «*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
* του ν. 2859/2000 (Α’ 248) «*Κύρωση Κώδικα Φόρου Προστιθέμενης Αξίας*»,
* του ν.2690/1999 (Α' 45) “*Κύρωση του Κώδικα Διοικητικής Διαδικασίας και άλλες διατάξεις*” και ιδίως των άρθρων 7 και 13 έως 15,
* του ν. 2121/1993 (Α' 25) “*Πνευματική Ιδιοκτησία, Συγγενικά Δικαιώματα και Πολιτιστικά Θέματα*”,
* του π.δ 28/2015 (Α' 34) “*Κωδικοποίηση διατάξεων για την πρόσβαση σε δημόσια έγγραφα και στοιχεία*”,
* του π.δ. 80/2016 (Α΄145) “Ανάληψη υποχρεώσεων από τους Διατάκτες”
* της με αρ. *57654/22.05.2017 (ΦΕΚ 1781/23.05.2017 τεύχος Β') Απόφασης του Υπ. Οικονομίας & Ανάπτυξης «Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*
* των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω.

**Άρθρο 3**

**Διαδικασία Ανάθεσης της Υπηρεσίας**

1. Η εκτέλεση της υπηρεσίας αυτής θα εκτελεστεί σύμφωνα με τη διαδικασία της απευθείας ανάθεσης.
2. Σύμφωνα με το άρθρο 2 παρ. 1, εδ. 31 του Ν. 4412/2016, ως απευθείας ανάθεση νοείται η διαδικασία ανάθεσης σύμβασης με ή χωρίς εκ των προτέρων δημοσιότητα κατά περίπτωση, σύμφωνα με την παρ. 3 των άρθρων 120, στο πλαίσιο της οποίας οι αναθέτουσες αρχές/αναθέτοντες φορείς αναθέτουν σύμβαση στον οικονομικό φορέα της επιλογής τους, κατόπιν έρευνας αγοράς, σύμφωνα με όσα ορίζονται στα άρθρα 118.
3. Δεν λαμβάνονται υπόψη προσφορές οικονομικών φορέων που δεν προσκλήθηκαν να υποβάλουν προσφορά.

**Άρθρο 4**

**Διάρκεια σύμβασης – Χρόνος, τρόπος και τόπος παράδοσης υλικών**

1. Η διάρκεια της παρούσας σύμβασης ορίζεται από την υπογραφή της και για ένα ημερολογιακό έτος, ήτοι για ένα χρόνο.
2. Ο ανάδοχος υποχρεούται να παρέχει την εν λόγω υπηρεσία διαρκώς και μηναίως όπως θα υποδειχθεί και θα συμφωνηθεί στην παρούσα αλλά και στην σύμβαση μεταξύ του Αναδόχου και της Αναθέτουσας Αρχής.
3. Ο συμβατικός χρόνος παροχής της υπηρεσίας μπορεί να παρατείνεται, πριν από τη λήξη του αρχικού συμβατικού χρόνου παράδοσης, υπό τις προϋποθέσεις του άρθρου 206 του ν. 4412/2016. Στην περίπτωση που το αίτημα υποβάλλεται από τον ανάδοχο και η παράταση χορηγείται χωρίς να συντρέχουν λόγοι ανωτέρας βίας ή άλλοι ιδιαιτέρως σοβαροί λόγοι που καθιστούν αντικειμενικώς αδύνατη την εμπρόθεσμη παράδοση των συμβατικών ειδών επιβάλλονται οι κυρώσεις του άρθρου 207 του ν. 4412/2016.
4. Εάν λήξει ο συμβατικός χρόνος παράδοσης, χωρίς να υποβληθεί εγκαίρως αίτημα παράτασης ή, εάν λήξει ο παραταθείς, κατά τα ανωτέρω, χρόνος, χωρίς να παρασχεθεί η υπηρεσία, ο ανάδοχος κηρύσσεται έκπτωτος.

**Άρθρο 5**

**Τρόπος πληρωμής**

1. Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 4 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

2. Ο ανάδοχος υποχρεούται, για την πληρωμή του, να υποβάλλει ηλεκτρονικό τιμολόγιο σύμφωνα με τις διατάξεις των άρθρων 148 έως 154 του ν.4601/2019 (ΦΕΚ 44/2019 τεύχος Α’), της ΚΥΑ 98979 ΕΞ 2021/10.08.2021 (ΦΕΚ 3766/2021 τεύχος B’), της ΚΥΑ 63446/31.05.2021 (ΦΕΚ 2338/2021 τεύχος Β') και της ΚΥΑ 52445 ΕΞ 2023/2023 (ΦΕΚ 2385/2023 τεύχος Β').

**Άρθρο 6**

**Χρηματοδότηση της σύμβασης**

Για την κάλυψη της δαπάνης της παρούσας σύμβασης έχει δεσμευτεί πίστωση ……6.000,00…€ ευρώ σε βάρος του προϋπολογισμού του έτους 2025 της αναθέτουσας αρχής.

**Άρθρο 7**

**Υποχρεώσεις αναδόχου**

**Ο ανάδοχος δεσμεύεται ότι:**

α) τηρεί και θα εξακολουθήσει να τηρεί κατά την εκτέλεση της σύμβασης τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της παρούσας σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους,

β) δεν θα ενεργήσει αθέμιτα, παράνομα ή καταχρηστικά καθ΄ όλη τη διάρκεια της εκτέλεσης της σύμβασης,

γ) λαμβάνει τα κατάλληλα μέτρα για να διαφυλάξει την εμπιστευτικότητα των πληροφοριών που έχουν χαρακτηρισθεί ως τέτοιες.

**Άρθρο 8**

**Κήρυξη οικονομικού φορέα εκπτώτου – Κυρώσεις**

1. Ο ανάδοχος κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν, με απόφαση του Διοικητικού Συμβουλίου, ύστερα από γνωμοδότηση του αρμόδιου οργάνου, εφόσον δεν φορτώσει, παραδώσει ή αντικαταστήσει τα συμβατικά υλικά ή δεν επισκευάσει ή συντηρήσει αυτά μέσα στον συμβατικό χρόνο ή στον χρόνο παράτασης που του δοθεί, σύμφωνα με όσα προβλέπονται στο άρθρο 206 του ν. 4412/2016 και την παρούσα.

Δεν κηρύσσεται έκπτωτος όταν:

α) όταν δεν τηρεί τις προβλεπόμενες από την σύμβασης και από την παρούσα

β) συντρέχουν λόγοι ανωτέρας βίας

Στον οικονομικό φορέα που κηρύσσεται έκπτωτος από την σύμβαση, επιβάλλεται, με απόφαση του Διοικητικού Συμβουλίου, ύστερα από γνωμοδότηση του αρμοδίου οργάνου, το οποίο υποχρεωτικά καλεί τον ανάδοχο προς παροχή εξηγήσεων, ο προβλεπόμενος από το άρθρο 74 του ν. 4412/2016 αποκλεισμός του αναδόχου από τη συμμετοχή του σε διαδικασίες δημοσίων συμβάσεων.

**Άρθρο 9**

**Υπεργολαβία**

Ο Ανάδοχος δεν δύναται να δώσει υπεργολαβία ή να παράσχει άλλος την εν λόγω υπηρεσία κατ΄ εντολήν του κατά οποιοδήποτε τρόπο.

**Άρθρο 10**

**Τροποποίηση σύμβασης κατά τη διάρκειά της**

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης του αρμοδίου οργάνου.

**Άρθρο 11**

**Δικαίωμα μονομερούς λύσης της σύμβασης**

Η Αναθέτουσα Αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

α) η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης σύμβασης

β) ο ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην πρόσκληση εκδήλωσης ενδιαφέροντος και, ως εκ τούτου, θα έπρεπε να έχει αποκλειστεί από τη διαδικασία σύναψης της σύμβασης,

γ) η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

**Άρθρο 12**

**Επίλυση Διαφορών – Εφαρμοστέο Δίκαιο**

1. Κατά την εκτέλεση της σύμβασης εφαρμόζονται οι διατάξεις του ν. 4412/2016, οι όροι της πρόσκλησης και συμπληρωματικά ο Αστικός Κώδικας.

2. Η σύμβαση διέπεται από το ελληνικό Δίκαιο. Σε περίπτωση διαφορών, που ενδεχομένως προκύψουν σχετικά με την ερμηνεία ή την εκτέλεση ή την εφαρμογή της σύμβασης ή εξ αφορμής της, η Δημοτική Επιχείρηση και ο ανάδοχος καταβάλλουν κάθε προσπάθεια για φιλική επίλυσή τους, σύμφωνα με τους κανόνες της καλής πίστης και των χρηστών συναλλακτικών ηθών.

3. Ο ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των όρων των άρθρων 8 (Κήρυξη οικονομικού φορέα εκπτώτου - Κυρώσεις), 13 (Χρόνος παράδοσης υλικών), 14 (Απόρριψη συμβατικών υλικών – αντικατάσταση), μέσα σε ανατρεπτική προθεσμία τριάντα (30) ημερών από την ημερομηνία που έλαβε γνώση της σχετικής απόφασης. Επί της προσφυγής, αποφασίζει το Διοικητικό Συμβούλιο, ύστερα από γνωμοδότηση του αρμόδιου συλλογικού οργάνου.

Η εν λόγω απόφαση δεν επιδέχεται προσβολή με άλλη οποιασδήποτε φύσεως διοικητική προσφυγή.

**Άρθρο 13**

**Εγγυημένη καλή πίστη στην παροχή της υπηρεσίας**

Ο ανάδοχος ευθύνεται για την καλή και βάσει των συμφωνηθέντων του αντικειμένου της υπηρεσίας καθ’ όλη τη διάρκεια της σύμβασης.

Για την παρακολούθηση της εκπλήρωσης των συμβατικών υποχρεώσεων του αναδόχου η επιτροπή παρακολούθησης και παραλαβής, προβαίνει στον απαιτούμενο έλεγχο της συμμόρφωσης του αναδόχου στα προβλεπόμενα στην σύμβαση για την καλή εκτέλεση της σύμβασης και της παρεχόμενης υπηρεσίας καθ’ όλον τον χρόνο ισχύος της τηρώντας σχετικά πρακτικά. Σε περίπτωση μη συμμόρφωσης του αναδόχου προς τις συμβατικές του υποχρεώσεις, επιτροπή εισηγείται στο αποφαινόμενο όργανο της σύμβασης την έκπτωση του αναδόχου.

**Άρθρο 14**

**Αναπροσαρμογή τιμής**

Η αμοιβή για την παρεχόμενη υπηρεσία δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένει σταθερή και αμετάβλητη. Ο ΦΠΑ σε κάθε περίπτωση (και αλλαγής του συντελεστή) βαρύνει την Αναθέτουσα Αρχή.

**Άρθρο 17**

**Λύση της σύμβασης**

Με την επιφύλαξη του άρθρου 11 της παρούσας, η σύμβαση λύεται με την πάροδο της ημερομηνίας διάρκειας της, όπως αυτή ορίζεται στο άρθρο 2 της παρούσας.

**Άρθρο 18**

**Ρήτρα εχεμύθειας σε συμμόρφωση με τον Γενικό Κανονισμό για την Προστασία Δεδομένων**

1. Η παροχή υπηρεσιών από μέρους του Αναδόχου και από τους υπεργολάβους αυτού, σύμφωνα με το άρθρο 7 της παρούσας σύμβασης, γίνεται με τον όρο ότι κατά την εκτέλεση της σύμβασης, σε αρχεία με δεδομένα προσωπικού χαρακτήρα που τηρούνται στην Αναθέτουσα Αρχή επεμβαίνουν μόνο εξουσιοδοτημένοι συνεργάτες του, κατόπιν καθορισμού των δικαιωμάτων πρόσβασης από την αναθέτουσα αρχή.
2. Τα αντισυμβαλλόμενα μέρη αναλαμβάνουν να τηρούν τις υποχρεώσεις που απορρέουν από την ισχύουσα νομοθεσία, το Γενικό Κανονισμό για την Προστασία 13 Δεδομένων (ΕΕ) 2016/679 (GDPR) και τις σχετικές αποφάσεις, οδηγίες και κανονιστικές πράξεις της Αρχής Προστασίας Δεδομένων Προσωπικού Χαρακτήρα.
3. Το όλο έργο της παρούσης συμβάσεως και τα οποιαδήποτε πορίσματα χαρακτηρίζονται απόρρητα και ως τοιαύτα τα διαχειρίζονται τα εμπλεκόμενα μέρη.
4. Κάθε συμβαλλόμενο μέρος αναλαμβάνει την υποχρέωση να μην ανακοινώνει, διαθέτει ή δημοσιοποιεί με οποιονδήποτε τρόπο σε τρίτους, οι οποίοι δεν σχετίζονται με τους σκοπούς της σύμβασης και για τους οποίους δεν υπάρχει τέτοια υποχρέωση ή δικαίωμα από το νόμο ή δικαστική απόφαση, πληροφορίες που έχει λάβει και επεξεργάζεται στα πλαίσια της δραστηριότητάς του.

Τα παραπάνω επιβιώνουν της λύσης ή της λήξης της παρούσας σύμβασης.

Ο συντάξας

Μηνάς Ζέρβας

**ΠΑΡΑΡΤΗΜΑ Ι**

**ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ**

**ΠΡΟΣ:** Την Εταιρεία Προαγωγής Ψυχικής Υγείας Ηπείρου

**ΘΕΜΑ:** «Παροχή υπηρεσιών παιδοψυχίατρου έτους 2025»

**Προϋπολογισμός:** 6.000,00 € (απαλλαγμένου του ΦΠΑ )

**(CPV): 85121291-9 - Παιδιατρικές υπηρεσίες**

Του/ης …………………………………………………………………………………… του …………………………………………, με έδρα το Δήμο ………………………………, οδός…………………………………………… Αριθμ ………….…… Τ.Κ……………..… Α.Φ.Μ ………………..…………………. της ΔΟΥ: ………………………….. τηλ. ………………...……………….. Email: ……………………………………........................

Αφού έλαβα γνώση των όρων της υπ’ αριθμ. **……/2025** μελέτης «Παροχή υπηρεσιών παιδοψυχίατρου έτους 2025», καθώς και των συνθηκών εκτέλεσης αυτής, υποβάλλω την παρούσα προσφορά και **δηλώνω δια της υπογραφής της παρούσης ότι αποδέχομαι πλήρως και χωρίς επιφύλαξη όλα αυτά** και αναλαμβάνω την εκτέλεση της υπηρεσίας με τις ακόλουθες τιμές επί των τιμών Προϋπολογισμού Μελέτης.

|  |  |  |  |  |
| --- | --- | --- | --- | --- |
| **Α/Α** | **ΕΙΔΟΣ ΥΠΗΡΕΣΙΑΣ** | **Τιμή**  **Προσφοράς** | **(\*) ΠΡΟΣΦΕΡΟΜΕΝΟ**  **ΠΟΣΟΣΤΟ**  **ΕΚΠΤΩΣΗΣ %**  **ΑΡΙΘΜΗΤΙΚΩΣ** | **(\*) ΠΡΟΣΦΕΡΟΜΕΝΟ**  **ΠΟΣΟΣΤΟ**  **ΕΚΠΤΩΣΗΣ %**  **ΟΛΟΓΡΑΦΩΣ** |
| **1.** | ΠΑΡΟΧΗ ΥΠΗΡΕΣΙΩΝ ΠΑΙΔΟΨΥΧΙΑΤΡΟΥ |  |  |  |

Ολογράφως η οικονομική προσφορά (απαλλαγμένου ΦΠΑ): ……………………………………………………………………………………………………….

**Ιωάννινα,** ……**/**……**/**2025

**Ο ΠΡΟΣΦΕΡΩΝ**

(Ονοματεπώνυμο – Σφραγίδα – Υπογραφή)